Tmi Leena Tåg		
VOIMAANNUTTAVA PSYKOTERAPIARYHMÄ
ALKAA 14.08.2018 Helsingissä (täydentyvä)

PSYKOTERAPIARYHMÄ on analyyttisesti suuntautuva, vuorovaikutteinen hoitomuoto ja soveltuu tavallisten psyykkisten vaikeuksien hoitoon, kuten masennus, itsetunto-ongelmat, psykosomaattinen oireilu, sosiaalinen arkuus ja jännittäminen tai ongelmat ihmissuhteissa.

Yritätkö hoitaa yllä mainittuja oireilujasi luomalla suhteen erilaisiin riippuvuuksiin? Kyseessä voi olla päihderiippuvuus, läheisriippuvuus, liiallinen työnteko- ja kuntoilu, ahmiminen tms ruokaan tai syömiseen liittyvä ongelma. Riippuvuuksiin on syntynyt hallitsematon suhde, mikä alkaa kuluttamaan kohtuuttomasti voimavarojasi. Matka alkaa tiedostamalla, läpielämällä vaikeita elämän tilanteita ja niihin liittyviä tunteita. Pysähtymällä kohtamaan haavojasi, vapautat itsesi elämään oman näköistä elämääsi.

Ryhmäanalyyttinen psykoterapia pyrkii, kuten myös yksilöterapia, viime kädessä yksilön psyyken eheyttämiseen. Ryhmäanalyyttinen psykoterapia käyttää ryhmää, ryhmän sisäistä voimaa ja dynamiikkaa terapeuttisten päämäärien saavuttamiseksi.
Ryhmässä voi oppia omaa tapaa olla vuorovaikutuksessa ja oppia avoimuuteen suhteessa 
itseen ja ympäristöön. Omien tunteiden ja kokemusten jakaminen toisten kanssa mahdollistaa 
uudenlaisen ymmärryksen löytymisen toisilta saadun palautteen ja empatian kautta. 
Ryhmässä saadut kokemukset jakamisesta, hyväksytyksi tulemisesta ja yhteisestä kasvun mahdollisuudesta lisäävät työ- ja toimintakykyä. 
.
Ryhmä kokoontuu kerran viikossa 1,5 tuntia kerrallaan. Kuukauden viimeisessä istunnossa käytetään psykodraamamenetelmiä. Ryhmään sitoudutaan vuodeksi kerrallaan. Ryhmä ei sovellu henkilöille, joilla on akuutti päihdeongelma. Jos henkilö on toipuva päihderiippuvainen, hänellä tulee olla vuosi päihteetöntä aikaa. 

Aika	Tiistaisin klo 17.15 – 18.45 alkaen 14.8.2018. Ryhmään tulijat haastatellaan. Haastattelun hinta on 50 euroa. 
Paikka		Rikhardinkatu 2, Helsinki, Ihminen Tavattavissa toimitilat.

Ryhmän koko	6-8 henkilöä

Ryhmän ohjaaja	Leena Tåg, psykoterapeutti, ryhmäanalyytikko, psykodraamaohjaaja (Kela/Valvira). 

Ryhmän hinta	90 €/90 min. Kelan maksusitoumuksella, josta omavastuu 5.90/kerta. Itse maksavat hinta on 55 €/90 min. Ryhmäistunnoista voi hakea Kela-korvausta.

Maksut	Maksut maksetaan kuukauden lopussa saadulla pankkisiirrolla.

Tiedustelut ja haastatteluun ajanvaraukset
		Leena Tåg, puh. 045 639 8848
tagleena@gmail.com
www.leenatag.fi